Kas  FSC lubab kasutada raietavasid, mis viivad ulatusliku metsade raadamiseni ja ähvardavad unikaalseid loodusväärtusi? See on põhiküsimus Al-Jazeera poolt toodetud telesaates "Latvia's Pulp Fiction".    NEPCon on avaldanud  pressiteate et välja tuua faktid saates esitatud eksitava teabe kohta.      "Latvia's Pulp Fiction" seostab Lätist Ühendkuningriiki imporditud FSC-sertifitseeritud puidutooteid otseselt ettevõtte JSC Latvijas Valsts mezi (LVM) poolt majandatava Läti riigimetsa halbade metsamajandamistavadega.    Kuni 17. juulini 2010 oli LVM-il kehtiv metsamajandamise sertifikaat, mis kattis 1.4 miljonit hektarit Läti riigimetsi. Sertifikaat oli väljastatud Rainforest Alliance'i poolt, tuginedes NEPConi auditeerimistulemustele.  Pärast NEPConi poolt eelmisel aastal läbi viidud järelauditit peatas Rainforest Alliance sertifikaadi, kuna selgus, et eelnevate auditite käigus välja tulnud suuri mittevastavusi pole kõrvaldatud.    Programm kirjeldab, kuidas Läti riigimetsa suurte raiemahtude tõttu makstakse kõrget hinda Läti ainulaadsete loodusväärtuste kadumisega. "Vastab tõele, et raiemahud Läti riigimetsades on väga kõrged. See oli üks peamisi sertifikaadi peatamise põhjusi," ütleb NEPConi tegevjuht Peter Feilberg. "Kahjuks  edastab saade eksitavat infot, et LVM-i sertifikaat väljastati uuesti vaid kahe päeva pärast. Vastupidi, sertifikaat on tänaseni peatatud."    Sellise andmete moonutamise eesmärgiks on ebaõiglaselt diskrediteerida FSC süsteemi ning pole teada miks Al-Jazeera olukorda sellisel viisil kirjeldas. LVM ei teinud ajakirjanikele teema mõistmist lihtsamaks. Kuigi see on vastuolus sertifitseerimisnõuetega, teatas LVM avalikult kaks päeva pärast FSC metsamajandamise sertifikaadi peatamist, et sai FSC  kontrollitud puidu sertifikaadi.       Loe NEPConi juhtumit selgitavat pressiteadet inglise keeles      Vaata Al-Jazeera saadet "Latvia's pulp fiction" inglise keeles: